《重九前一日与何会卿诸友分韵得日字禁体用字》
宋代·方一夔

人生多别愁，日月去如掷。飞鸿背朔云，老去犹旅食。

良会不可常，一岁四五日。悠然千载上，此愿何时毕。

是时属秋季，月魄如弦直。倦翰纵横飞，暮景凝绀碧。

园英澹寒芳，贫女改颜色。咄哉值兹辰，仅隔风雨夕。

心赏了无馀，万物空相逼。勿叹客囊空，冷面令渠赤。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。